Ixef wis sin : Awal ɣef tsentalant yefrurin ara yaweḍ ɣer yinumak d yisental igejdanen (seg unadday ɣer ugejdan). Beṭṭu n kra n yiferdisen deg uḍris n kra n usentel ibedd ɣef llsas n beṭṭu yedduklen yettemacabin akked beṭṭu n yinumak yemgaraden; *iferdisen yettemcabin iferdisen yemgaraden isental d yinumak n kra n umahil aseklan *acku tikwal d asemgired neɣ amgired ara d-islallen anamek, beṭṭu ttwalint kra n yimsneqden d netta i d llsas n usnerni n yinumak deg tesleḍt tasentalant acku d netta ara yeldin ɣer taɣulin nniḍen yemgaraden am: wakud, adeg; assaɣ d wayen yellan d uffir rtg, seg unamek-a i yedda Richard ɣer wawal neɣ ɣer tmiḍrant n wassaɣ, acku tesɛa tawuri d wazal deg kra n tikti, assaɣ d anamek seg yinumak igejdanen deg uzɣan asentalan, ayen yellan deg tnefsit d netta i ibennun iman-is s yiman-is s wassaɣ-is akked-s, anamek n wassaɣ ɣer Richard d assaɣ n usentel agejdan d yisental i d-yefrurin d inaddayen nniḍen, ɣef way-a isentalanen ssenfalayen ɣef wassaɣ-a amzun d ṭṭejra d asentel agejdan, i d iẓuran (d aẓar-is) ma d isental inaddayen d ifurkan-is